Қырҭтәыла ЛГБТК ахаҭарнакцәа рзинқәа рыхьчареи ииашаны рызныҟәареи ҳанадгылаша аамҭа ааит, — иануп Қырҭтәыла иҟоу ЕАР ахаҭарнакреи, Евроеидгыла ахаҭарнакреи, Австреи, Америкеи, Бельгиеи, Германтәылеи, Британиа Дуи, Испаниеи, Израили, Италиеи, Канадеи, Лиқсембурги, Нидерланди, Норвегиеи, Бырзентәылеи, Франциеи, Словениеи, Финлиандиеи, Швециеи, Швеицариеи, Чехиеи рыцҳаражәҳәарҭақәеи, иара убас, Европа Ахеилак аофиси Евроеидгыла Анаҧшратә Миссиеи рнапхгаҩцәеи еицыҟарҵаз аҳәамҭаҿы.
«Иахьа, агомофобиеи, абифобиеи, атрансфобиеи рыҿагылара жәларбжьаратәи мшуп. Ҳара Қырҭтәыла иҟоу асексуалтә аиҵара адгылара рзааҳарҧшуеит, избанзар ауааҧсыра зегьы шәарҭада, рхы иақәиҭны, рзинқәа еиҟараны анхара азин рымоуп.
Қырҭтәыла иахьагьы ЛГБТК ахаҭарнакцәа рзинқәа ладырҟәоит, дара атәыла аполитикатәи, асоциалтәи, аекономикатәи ҧсҭазаара иалахәым, иара убас, гәымбылџьбарала рызныҟәара афактқәагьы иҟоуп. Covid-19 апандемиа амшала, ЛГБТК ахаҭарнакцәа рҭагылазаашьа иаҳа еицәахеит, дара агәабзиарахьчаратә сервисқәа рхархәареи, асоциалтә цхыраара аиуреи, аусурҭа аиуреи аганахьала рзинқәа ҧкуп. Ҳара иазхаҳҵоит ЛГБТК ахаҭарнакцәа, егьырҭ ауааҧсыра зегьы реиҧшҵәҟьа, азинқәа зегьы шрымоу. Ҳара Қырҭтәыла анапхгара рахь ааҧхьара ҟаҳҵоит асексуалтә ориентациа амшала ауаа рзинқәа рыларҟәра аҵыхәа ҧырҵәарц», — иануп аҳәамҭаҿы.